lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv nb lv lv es uk es en en lv lv lv lv lv lv lv lv pl lv pl lv de lv lv lv lv lv lv lv lv sl lv lv lv lv lv ru hbs_lat lv lv lv lv de lv en lv nl lv nl lv lv lv ceb lv lv lv ja lv lv lv de lv es lv de lv lv lv de sk en sk hbs_lat lv lv sk hbs_lat uk en en lv id es es en lv lv
2018. gada 22. maijs 12:30
Mūžībā devusies mākslas kolekcionāre Dina Zuzāne
VideoEfektīgas meitenes, privātā lidmašīna: Felipe pārsteidz fanus ar jaunu mūzikas video
FOTOIzskanējis Uģa Prauliņa jaunā albuma prezentācijas pasākums
Roberto Meloni ceļojumu šovs sākas ar pamatīgu stresu
Drāma "Lauku sētā": pirmais "duncis mugurā" un dalībnieku vēlēšanās šovu pamest
Lindas Oltes filma “Māsas” pasaules pirmizrādi piedzīvos Varšavā
Lai gan lielākā daļa festivāla programmas vēl top, jau zināms, ka šogad «Riga IFF» ietvaros tiks izrādītas vairāk nekā 150 spēlfilmas, dokumentālās filmas un īsfilmas no visas pasaules. Līdztekus plašajai filmu programmai festivāls turpina attīstīt arī izglītojošo, izklaidējošo un tīklošanās pasākumu klāstu, kas Rīgā pulcēs vairākus simtus starptautisku viesu no kino profesionāļu vides.
«Riga IFF Selection» programmā būs skatāma kritiķu augsti novērtētā režisores Emīlijas Atefas «Trīs dienas Kiberonā» (3 Days in Quiberon), kas aplūko trīs dienas Eiropas kino ikonas Romijas Šneideres (Romy Schneider) dzīvē. Melnbaltā estētikā veidotās filmas centrā ir Šneideres skandalozā intervija un fotosesija žurnālam Stern, kurā viņa atklājas ne kā spoža filmu zvaigzne, bet kā ievainojama un sagrauta sieviete, kurai nācies veikt šķietami banālo izvēli starp laimi un karjeru. Kamerdrāma, kas ieturēta 70. un 80. gadu mijas filmveides stilistikā, nominēta Berlīnes starptautiskā kinofestivāla galvenajai balvai Zelta lācis un saņēmusi septiņas augstākās godalgas Zelta Lola Vācijas Kinobalvas (German Film Awards) ceremonijā.
Šajā programmā tiks izrādīta arī režisora Marselo Martinesi filma «Mantinieces» (Las herederas) – Latvijā tik reti redzamā Paragvajas kino notikums, jūtīgs, latīņamerikas kolorīta un enerģijas piesātināts vērojums par kādas villas aizgājušo dienu greznības norietu un šī mantojuma ķīlniecēm. Filma saņēmusi Alfrēda Bauera vārdā nosaukto balvu Sudraba lācis (Silver Bear) kā darbs, kas paver jaunas perspektīvas, balvu Sudraba lācis labākās aktrises kategorijā (Ana Bruna), kā arī FIPRESCI balvu kā labākā filma šī gada Berlīnes starptautiskajā kinofestivālā.
Savukārt programmā «Nordic Highlights», kas tiek veidota sadarbībā ar Ziemeļu Ministru padomes biroju Latvijā, Dānijas Kultūras institūtu Igaunijā, Latvijā un Lietuvā, kā arī ar Norvēģijas, Dānijas, Somijas un Zviedrijas vēstniecībām, būs skatāma islandiešu mākslinieka Hlinura Palmasona debija pilnmetrāžas kino – «Ziemas Brāļi» (Vinterbrødre), spriedzes caurausts stāsts par ģimenes saišu nebeidzamajām ziemām. Filma ir bagātīgi godalgota vairākos starptautiskos kinofestivālos.
Bērnu filmu programmā «Kids Weekend» arī šogad tiks izrādītas kā spēlfilmas, tā arī animācijas filmas visjaunākajiem skatītājiem. Centrālais notikums būs «Latvijas filmas Latvijas simtgadei» programmas ietvaros tapušā režisora Edmunda Jansona animācijas filmas «Jēkabs, Mimmi un runājošie suņi» pirmizrāde. Filma tapusi pašmāju studijā «Atom Art», un ir Edmunda Jansona pirmā pilnmetrāžas animācijas filma. Tā veidota pēc Luīzes Pastores grāmatas «Maskačkas stāsts» motīviem un vēsta par Jēkabu – zēnu no Rīgas centra – un viņa vasaras piedzīvojumiem nomaļajā Maskavas forštatē.
«Riga IFF» piesaka jaunu programmu – Berlinare 2018 Riga, kurā iekļautas šī gada Berlīnes starptautiskajā kinofestivālā izrādītās filmas. Programma top sadarbībā ar Gētes institūtu Rīgā, kas šogad svin savu 25 gadu jubileju. Jauni talanti, jaunas zvaigznes, lietpratīgi veidots kino plašai auditorijai, autoru pārsteigumi, apdullinoši enerģisks dokumentālais kino – Berlināles spilgtāko filmu izlase ir ne tikai vienreizēja iespēja redzēt tās uz kinoteātru ekrāniem Rīgā, šīs filmas ir arī Vācijas sabiedrības un kultūras dzīves spogulis. Programmas ietvaros būs iespēja noskatīties dokumentālo filmu «Aizveries un spēlē klavieres!» (Shut up and play the piano!), kas ir allaž pārsteidzošā un ekscentriskā, pašlaik Vācijā mītošā kanādiešu mūziķa Čili Gonsalesa (īstajā vārdā – Džeisons Čārlzs Beks) kino portrets.
Detalizētāk informācija festivāla mājas lapas programmu sadaļā.
Pirmās biļetes pieejamas 10 biļešu komplektos, kuru cena ir 30 eiro. Tos var iegādāties no 22. maija festivāla mājas lapā – rigaiff.lv, kā arī «Biļešu serviss» tirdzniecības vietās. Pirmo biļešu skaits ir ierobežots, toties to īpašā cena festivāla apmeklējumu padara ievērojami izdevīgāku.
FOTO Izskanējis Uģa Prauliņa jaunā albuma prezentācijas pasākums
Lindas Oltes filma “Māsas” pasaules pirmizrādi piedzīvos Varšavā
"Staigājošo miroņu" sākums un gals. Ko šī TV sāga sola turpmāk?
Paziņoti "Spēlmaņu nakts" balvu pretendenti
Lasvegasas iluzionists Jeff Mc Bride uzstāsies bērnu slimnīcā
59 gadu vecumā miris hita "Gangsta's Paradise" izpildītājs
Pašmāju "velni" prezentēs savu otro studijas albumu
Piekauts un izvarots. Maskavā par iestāšanos pret mobilizāciju spīdzina krievu dzejnieku
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Vai Krievija šoreiz iztiks bez "Oskariem"?
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa